Адукацыйны працэс у межах канцэпцый электроннага і мабільнага навучання, практыка ўкаранення дыстанцыйнага навучання, распрацоўка і развіццё электронных адукацыйных паслуг, павышэнне кваліфікацыі педагогаў — гэтыя і многія іншыя пытанні былі разгледжаны на адкрытай міжнароднай навукова-практычнай канферэнцыі “Дарожная карта інфарматызацыі: ад мэты да выніку”, якая прайшла на базе Мінскага дзяржаўнага палаца дзяцей і моладзі ў межах VI спецыялізаванай выставы “Адукацыйнае асяроддзе і вучэбныя тэхналогіі — 2014”. У рабоце канферэнцыі прынялі ўдзел педагогі Беларусі, Расіі, Малдовы.